open-index/open-wikipedia-markdown huggingface dataset:
Мауро Икарди

**Мауро Емануел Икарди Риверо** (роден во Росарио, на 19 февруари 1993) — аргентински фудбалер, напаѓач на  и репрезентацијата на Аргентина.

## Животопис
Тоа е најстариот син на Хуан Икарди, роден во Пиемонт, и Аналија Риверо, која има двојно државјанство.

## Кариера
### Клубови
#### Младинска кариера
Забележан на 5 годишна возраст од Клуб Инфантил Саратеа, мал тим во областа во северниот дел на Росарио. Во 2002 година, семејството Икарди се преселило во Шпанија во Канарските Острови, во градот Лас Палмас, каде што продолжил да игра фудбал во клубот Весиндарио.

Подоцна талентот на Икарди бил забележан од многу други клубови, а тој одлучил да и се приклучи на Барселона пред почетокот на сезоната 2008-09 и бил вклучен во У-17 тимот. Тој бил промовиран во У-19 тимот за следната сезона, пред да замине во Сампдорија на позајмица во јануари 2011 година. Икарди во својата изјава навел дека заминувањето од Барселона не била лоша одлука, сметајќи дека треба да се оди натаму.

### Сампдорија
Тој го направил своето деби во Серија Б на 12 мај 2012 против Јуве Стабија, влегувајќи во второто полувреме како замена во 75-тата минута наместото на Бруно Форнароли, и го одбележал своето деби со постигнување на победничкиот гол за победа од 1-2, и на тој начин им овозможил осигурување на плејофот. Сампдорија ја завршува сезоната на шестото место, играјќи и освојувајќи го баражот и избориле промоција во Серија А.

На 26 септември, тој го направил своето деби во Серија А, играјќи против Рома (1-1) а во тринаесеттото коло тој бил стрелец на третиот гол во дербито на Џенова против ФК Џенова во натпревар кој завршил (3-1). На 6 јануари 2013, Икарди постигнал два гола за пресврт со кој Сампдорија го совладала Јувентус со 2-1 во Торино.  Потоа тој ги одлучил натпреварите против Пескара (6-0, постигнувајќи четири гола) и  Парма (1-0). На крајот на сезоната имал 10 гола во 31 првенствен настап, со што бил најдобар стрелец на Сампдорија во сезоната.

### Интер
На 8 јули 2013 година, Икарди потпишал за Интер, а подоцна ова било потврдено и на официјалната страна на Сампдорија. Тој учествувал за Интер и на нивната пред-сезонска кампања, а првиот гол во тие натпревари го постигнал против Хамбургер.

### Репрезентација
Икарди дебитирал за сениорската селекција на Аргентина на 16 октомври 2013, против Уругвај (3-2 за Уругвај).

#### Хронологија на репрезентативни настапи

## Статистика на кариерата
*Статистиката е ажурирана на 22 декември 2013.*

## Наводи

## Надворешни врски
*Мауро Икарди на soccerway
*Мауро Икарди на Transfermarkt
*Мауро Икарди на Topforward
*Мауро Икарди на Goal.com 
*Мауро Икарди на espn
*Мауро Икарди на whosocered

Категорија:Живи луѓе
Категорија:Фудбалери на ФК Сампдорија
Категорија:Фудбалери на ФК Интер
Категорија:Фудбалери во Серија А
Категорија:Аргентински фудбалери
Категорија:Родени во 1993 година
Чуки (Рапеш)

**Чуки** — археолошко наоѓалиште во битолското село Рапеш. Претставува некропола од доцноантичко време.

## Поврзано
*Сламите — тумул од железно и доцноримско време;
*Лисичин Камен — населба од римско време;
*Каранка —  некропола од железно време;
*Бел Камен — некропола од железно време;
*Рапеш;
*Список на археолошки наоѓалишта во Битолско;

## Наводи

Категорија:Рапеш
Бартер Ој

**Бартер Ој** (; буквално „бартски остров“) — ненаселен остров, кој припаѓа на германската сојузна покраина Мекленбург-Западна Померанија и се наоѓа во Бартскиот Залив (*Barther Bodden*), помеѓу градот Барт и балтичкото приморско одморалиште Цингст.

Островот во Балтичкото Море има површина од околу 850 на 800 метри и се издигнува, како соседниот остров Кир, само еден метар над морето. Денес, островот е природен резерват во Националниот парк Западнопомерански лагуни.

Категорија:Цингст
Категорија:Острови во Балтичкото Море
Категорија:Природни резервати во Мекленбург-Западна Померанија
Категорија:Ненаселени острови во Германија
Категорија:Острови во Мекленбург-Западна Померанија
Чо Оју

**Чо Оју** (Nepali: चोयु; : ) — шеста највисока планина во светот со 8,201 метар надморска височина. Името Чо Оју означува „Тиркизно Божество“ на тибетски јазик. Планината се наоѓа помеѓу Тибет (Кина) и Непал. Се наоѓа на 20 километри западно од Монт Еверест.

Неколку километри западно од самата планина, се наоѓа Нангпа Ла (5.716 м), леден планински премин кој се користи како главен трговски пат помеѓу Тибеќаните и Шерпите од Кумбуа. Поради близината на преминот и генерално благите падини на стандардниот пат на северозападниот дел, се смета дека е најлесната планина за алпинистички искачувања во групата на планини повисоки од 8,000 метри, па затоа е популарно одредиште за професионалните алпинистички групи.

## Македонско искачување
Прв Македонец којшто се искачил на Чо Оју е Сашко Кедев, на 2 октомври 2023 година.

## Наводи

*

## Надворешни врски
* Статистики за качувањата на планината и бројот на жртви
* Фото-приказна за Чо Оју направена од Лукаш Стебелски

Категорија:Осумилјадници
Категорија:Планини во Непал
Категорија:Планини во Тибет
Категорија:Меѓународни планини во Азија
Во Селото (Рибарци)

**Во Селото** — археолошко наоѓалиште во битолското село Рибарци. Претставува осамен наод од римско време.  Се наоѓа во двор на мештанин, каде има ара од мермер со оштетено натписно поле, за која не се знае од каде е донесена.

## Поврзано
*Смаилица — населба од римско време;
*Тумби — населба од неолитско време;
*Рибарци;
*Список на археолошки наоѓалишта во Битолско;

## Наводи

Категорија:Рибарци (Битолско)
Смаилица (Рибарци)

**Смаилица** — археолошко наоѓалиште во битолското село Рибарци. Претставува населба од римско време.  Се наоѓа на 1&nbsp;км јужно од селото, каде при обработувањето на земјата се откриени темели од објекти градени од камен и кал. По површината се среќаваат покривни ќерамиди, римски тули и фрагменти од керамички садови и питоси.

## Поврзано
*Во Селото — осамен наод од римско време;
*Тумби — населба од неолитско време;
*Рибарци;
*Список на археолошки наоѓалишта во Битолско;

## Наводи

Категорија:Рибарци (Битолско)
Тумби (Рибарци)

**Тумби** — археолошко наоѓалиште во битолското село Рибарци. Претставува населба од неолитско време.  Се наоѓа на северозападната периферија на селото, каде се забележуваат пет тумби наредени блиску една до друга, со пречник што се движи од 60 до 80&nbsp;метри и зачувана височина од околу 2&nbsp;метри, со исклучок на една која е малку повисока (2,50&nbsp;м). На сите пет тумби по површината има множество фрагменти од керамички садови и парчиња од куќен лепеж.

## Поврзано
*Во Селото — осамен наод од римско време;
*Смаилица — населба од римско време;
*Рибарци;
*Список на археолошки наоѓалишта во Битолско;

## Наводи

Категорија:Рибарци (Битолско)
Градиште (Скочивир)

**Градиште** — археолошко наоѓалиште во битолското село Скочивир. Претставува населба од железно време.  Се наоѓа на 9&nbsp;км источно од селото и на 3&nbsp;км од шумската куќа Јелак, високо во планинскиот масив на Кајмакчалан (кота 1.370), опколен од трите страни со реката Коњарка и нејзините притоки, каде се издига врв со зарамнето плато на чија површина се среќаваат фрагменти од керамички садови. Според местоположбата и материјалот, сигурно е дека се работи за утврдена населба од железното време.

## Поврзано
*Петалинско Кале — населба од железно време;
*Марково Кале — населба од железно време;
*Скочивир;
*Список на археолошки наоѓалишта во Битолско;

## Наводи

Категорија:Скочивир
Марково Кале (Скочивир)

**Марково Кале** — археолошко наоѓалиште во битолското село Скочивир. Претставува населба од железно време.  Се наоѓа на 2,3&nbsp;км југоисточно од селото, на импозантен рид (кота 1.106) што се издига на десниот брег на Црна Река, пред влезот во кањонот. На зарамнетиот врв се наоѓаат остатоци од утврдување и фрагменти од керамички садови.

## Поврзано
*Петалинско Кале — населба од железно време;
*Градиште — населба од железно време;
*Скочивир;
*Список на археолошки наоѓалишта во Битолско;

## Наводи

Категорија:Скочивир
Петалинско Кале

**Петалинско Кале** — археолошко наоѓалиште во битолското село Скочивир. Претставува населба од железно време.  Се наоѓа на 5&nbsp;км источно од селото, во непосредната близина на местото каде од патот Скочивир - Старавина се издвојува крак за Јелак, на висок и природно заштитен рид што се издига над десниот брег на Црна Река. На зарамнетиот врв, по површината се среќаваат многубројни фрагменти од керамички садови.

## Поврзано
*Марково Кале — населба од железно време;
*Градиште — населба од железно време;
*Скочивир;
*Список на археолошки наоѓалишта во Битолско;

## Наводи

Категорија:Скочивир
Алпско скијање на Зимските олимписки игри 2014 - спуст за мажи

**Спустот за мажи** на Зимските олимписки игри 2014 бил одржан во скијачкиот центар Роза Хутор близу Краснаја Полјана, Русија, на 9 февруари во 11:15 MSK. Патеката на трката била подолго отколку просечната, со 3,495 км, со вертикален пад од 1.075 метри.

Бранител на титулата бил Дидје Дефаго од Швајцарија. Аксел Лунд Свиндал, сребрениот медалист во 2010 и бронзениот медалист Боде Милер исто така учествувале, каде Милер постигнал најдобро време на тренингот. Ниеден од медалистите во 2010 не се искачил повторно на подиумот.

Матијас Мајер од Австрија го освоил златниот медал, додека Кристоф Инерхофер од Италија бил втор, а Кјетил Јансруд од Норвешка ја освоил бронзата. Мајер имал просечна брзина од 99,675 км/на час.

## Резултати

} || 2:15,07 || +8,84
|- 
| 45 || 43 || align=left| Мартин Бендик ||align=left|  || 2:15,39 || +9,16
|- 
| 46 || 50 || align=left| Јоан Валериу Ачирилоаје ||align=left|  || 2:17,46 || +11,23
|- 
| 47 || 38 || align=left| Робертс Роде ||align=left|  || 2:17,50 || +11,27
|- 
|  || 44 || align=left| Кристијан Хавиер Симари Биркнер ||align=left|  ||  ||
|- 
|  || 12 || align=left| Жоан Клари ||align=left|  ||  ||
|- 
|  || 32 || align=left| Александер Амот Килде ||align=left|  ||  ||
|}

## Наводи

Спуст за мажи
Бројанец (Суводол)

**Бројанец** — археолошко наоѓалиште во битолското село Суводол. Претставува базилика од старохристијанско време.  Се наоѓа на околу 1,5&nbsp;км северно од селото, лево од новиот пат за Маково, каде на една од падините на Селечка Планина во 1983 година е извршено сондажно истражување при што се откриени темели од помала црква градена од камен со кал. Објектот е делумно оштетен. Во непосредната близина е најдена бронзена монета. Наодите се чуваат во Заводот и музеј во Битола.

## Поврзано
*Бртви — населба од доцноантичко време;
*Дибек — гробница од хеленистичко време;
*Ѓорев Рид — населба од неолитско и доцноантичко време;
*Ѓорчева Воденица — населба од римско време;
*Манастирец — базилика од старохристијанско време;
*Тумба — населба од бронзено време;
*Туриграв — населба од доцноантичко време;
*Ума — населба од доцноантичко време;
*Шуплевец — населба од бакарно време;
*Суводол;
*Список на археолошки наоѓалишта во Битолско;

## Наводи

Категорија:Суводол (Битолско)
Манастирец (Суводол)

**Манастирец** — археолошко наоѓалиште во битолското село Суводол. Претставува базилика од старохристијанско време.  Била откриена во 1931-1933 година во месноста Сланец. Црквата има трикорабна диспозиција, со по седум пиластри на масивните ѕидови на стилобатите, најдени во положба *[[in situ]]*. Централниот кораб на источната страна завршува со длабока апсида. На западниот крај црквата има нартекс и егзонартекс со пастофории и анекси на северната страна. Подовите биле обложени со мозаици. Објектот е подигнат во V — VI век како гробишен, на работ на античката населба. Компартиментите со низа простории откриени северно од базиликата служеле за фунерални обреди и свечени вечери - агапае, што се приредувале на годишнината од страдањето на маченикот. Гробните структури и наодите во нив, откриени околу базиликата, укажуваат на фактот дека по нејзиното страдање таа била обновена во текот на IX — X век.

## Поврзано
*Бртви — населба од доцноантичко време;
*Дибек — гробница од хеленистичко време;
*Ѓорев Рид — населба од неолитско и доцноантичко време;
*Ѓорчева Воденица — населба од римско време;
*Бројанец — базилика од старохристијанско време;
*Тумба — населба од бронзено време;
*Туриграв — населба од доцноантичко време;
*Ума — населба од доцноантичко време;
*Шуплевец — населба од бакарно време;
*Суводол;
*Список на археолошки наоѓалишта во Битолско;

## Наводи

Категорија:Суводол (Битолско)
Бртви (Суводол)

**Бртви** — археолошко наоѓалиште во битолското село Суводол. Претставува населба од доцноантичко време. Се наоѓа на 500&nbsp;м североисточно од селото, лево од стариот пат за селото Маково (сега потопен од акумулационото езеро), каде во 1977 година Заводот и музеј од Битола и Републичкиот завод за заштита на спомениците на културата од Скопје извршиле заштитно ископување при што се откриени темели од објекти градени од камен и кал. Најдени се фрагменти од керамички садови, покривни ќерамиди, како и сребрена монета од Валенс. Наодите се чуваат во Заводот и музеј во Битола.

## Поврзано
*Манастирец — базилика од старохристијанско време;
*Дибек — гробница од хеленистичко време;
*Ѓорев Рид — населба од неолитско и доцноантичко време;
*Ѓорчева Воденица — населба од римско време;
*Бројанец — базилика од старохристијанско време;
*Тумба — населба од бронзено време;
*Туриграв — населба од доцноантичко време;
*Ума — населба од доцноантичко време;
*Шуплевец — населба од бакарно време;
*Суводол;
*Список на археолошки наоѓалишта во Битолско;

## Наводи
Шуплевец (Суводол)

**Шуплевец** — археолошко наоѓалиште во битолското село Суводол. Претставува населба од бакарно време. Се наоѓа на 2,5&nbsp;км северно од селото, од левата страна на патот Битола-Маково, на издолжен рид со стрмни и тешко пристапни страни кои на северниот крај се издигаат благо кон ридот. Во 1958 и 1971 година се вршени сондажни (контролни) ископувања со кои е утврден културен слој со два хоризонта на живеење. Многубројниот археолошки материјал, особено керамичкиот, покажал дека се работи за остатоци од населба од бакарното време. Откривањето на населбата е големо дотолку што според неа, а и според населбата Бакарно Гумно во Прилепско, бакарното време во Пелагонија е издвоен како посебна културна група наречена Шуплевец-Бакарно Гумно. Ридот подолго време бил користен како каменолом со што населбата е целосно уништена. Наодите се чуваат во Заводот и музеј во Битола.

## Поврзано
*Манастирец — базилика од старохристијанско време;
*Дибек — гробница од хеленистичко време;
*Ума — населба од доцноантичко време;
*Ѓорчева Воденица — населба од римско време;
*Бројанец — базилика од старохристијанско време;
*Тумба — населба од бронзено време;
*Бртви — населба од доцноантичко време;
*Туриграв — населба од доцноантичко време;
*Ѓорев Рид — населба од неолитско и доцноантичко време;
*Суводол;
*Список на археолошки наоѓалишта во Битолско;

## Наводи

Категорија:Суводол (Битолско)
Ѓорев Рид (Суводол)

**Ѓорев Рид** — археолошко наоѓалиште во битолското село Суводол. Претставува населба од неолитско доцноантичко време. Се наоѓа на 2,5&nbsp;км јужно од селото, во непосредната близина на РЕК „Битола“, каде во 1983 година Заводот и музеј од Битола вршел заштитно ископување со кое се утврдени остатоци од еднослојна неолитска населба од велушко-породинската културна група, со многубројни фрагменти од керамички садови и други предмети од материјалната и духовната култура. Исто така се пронајдени делови од темели на објект граден од камен и кал и со поплочен под, во кој се најдени фрагменти од керамички садови и покривни ќерамиди. Наодите се чуваат во Заводот и музеј во Битола.

## Поврзано
*Манастирец — базилика од старохристијанско време;
*Дибек — гробница од хеленистичко време;
*Ума — населба од доцноантичко време;
*Ѓорчева Воденица — населба од римско време;
*Бројанец — базилика од старохристијанско време;
*Тумба — населба од бронзено време;
*Бртви — населба од доцноантичко време;
*Туриграв — населба од доцноантичко време;
*Шуплевец — населба од бакарно време;
*Суводол;
*Список на археолошки наоѓалишта во Битолско;

## Наводи

Категорија:Суводол (Битолско)
Ѓорчева Воденица (Суводол)

**Ѓорчева Воденица** — археолошко наоѓалиште во битолското село Суводол. Претставува населба од римско време. Се наоѓа на 1&nbsp;км западно од селото, каде Заводот и музеј од Битола извршил заштитно истражување при што е откриен објект граден од камен и кал. Најдени се многубројни фрагменти од керамички садови и друг материјал. Денес наоѓалиштето е потопено од водите на Суводолското Езеро.

## Поврзано
*Манастирец — базилика од старохристијанско време;
*Дибек — гробница од хеленистичко време;
*Ума — населба од доцноантичко време;
*Тумба — населба од бронзено време;
*Бројанец — базилика од старохристијанско време;
*Шуплевец — населба од бакарно време;
*Бртви — населба од доцноантичко време;
*Туриграв — населба од доцноантичко време;
*Ѓорев Рид — населба од неолитско и доцноантичко време;
*Суводол;
*Список на археолошки наоѓалишта во Битолско;

## Наводи

Категорија:Суводол (Битолско)
Дибек (Суводол)

**Дибек** — археолошко наоѓалиште во битолското село Суводол. Претставува гробница од хеленистичко време. Се наоѓаат североисточно од селото, на мала височинка што доминира над просторот од некогашната античка населба во месноста **Сланец**. Во 1931 година Ф. Масеснел, вршејќи увид на откриената старохристијанска базилика во Сланец, го посетил и наоѓалиштето Дибек каде констатирал остатоци од влезови на две гробници издлабени во карпа. Едната, според неговите упатства, ја „исчистил“ селскиот учител, а резултатите подоцна ги објавил.. Во 1991 година во организација на Заводот и музеј од Битола биле извршени нови истражувања на споменатите гробници, при што во непосредната близина била откриена уште една гробница. Заедничка одлика на гробниците е тоа што се издлабени во карпа, имаат иста организација (дромос, преткомора и засводена комора со влезови меѓу нив), приближно исти димензии, погребувања со кремирани покојници и потекнуваат од доцнохеленистичкото време (II век пред н.е.). Археолошки интактна е новооткриената гробница (бр. 1) во која се најдени биста на Афродита од теракота, облечена во тенок деколтиран фустан препашан под градите, која на главата има дијадема украсена со осум чашковидни цвета, и три добро зачувани керамички сада. Нејзината вкупна должина (дромос, преткомора и комора) изнесува 13,25&nbsp;м. Во гробницата бр. 3, делумно оштетена од порано, се најдени 6 керамички садови исто така добро зачувани. Гробниците издлабени во карпа од Дибек се дел од веригата на т.н. „македонски гробници“ распоредени по источниот раб на Пелагониската рамнина.

## Поврзано
*Манастирец — базилика од старохристијанско време;
*Ѓорчева Воденица — населба од римско време;
*Ума — населба од доцноантичко време;
*Тумба — населба од бронзено време;
*Бројанец — базилика од старохристијанско време;
*Шуплевец — населба од бакарно време;
*Бртви — населба од доцноантичко време;
*Туриграв — населба од доцноантичко време;
*Ѓорев Рид — населба од неолитско и доцноантичко време;
*Суводол;
*Список на археолошки наоѓалишта во Битолско;

## Наводи

Категорија:Суводол (Битолско)
Категорија:Древномакедонски гробници
Разбојна Дупка

**Разбојна Дупка** — археолошко наоѓалиште во крушевското село Алданци. Претставува гробница од хеленистичкото време.

## Поврзано
* Кале — хеленистичка населба;
* Градиште — римска населба;
* Алданци;
* Список на археолошки наоѓалишта во Крушевско;

## Наводи

Категорија:Алданци
Категорија:Древномакедонски гробници
Пешта (Старавина)

**Пешта** или **Градиште** — археолошко наоѓалиште и тврдина во близина на селото Старавина.

## Опис
Претставува населба и некропола од римско и доцноантичко време.

## Историја
Според некои докази, Пешта потекнува од периодот на владеењето на античкомакедонските владетели, поточно од IV век п.н.е. На местото постоел и град кој е поврзан со преданието дека тоа е родното место на кралот Филип II, имајќи го предвид историскиот податок дека тој слегол од планините и потоа ја изградил престолнината Пела, а најблискиот планински масив северозападно од Пела оној во мариовскиот крај. Во отоманскиот период, тврдината Пешта е местото каде што се засолниле жителите на мариовските села по враќањето на Калеш Анѓа и во неа останале под опсада десет години. По Мариовско-прилепската буна од 1564-1565 година, тврдината ја изгубила својата оригинална намена. Денес, тврдината е разрушена, што во голема мера се должи на бомбардирањето во текот на Првата светска војна.

## Поврзано
* Список на археолошки наоѓалишта во Битолско
* Список на тврдини во Македонија
* Куќа на Калеш Анѓа
* Старавина

## Наводи

## Надворешни врски
* 

Категорија:Старавина
Категорија:Тврдини во Македонија
Абруцо

**Абруцо** — регион во Средна Италија, кој излегува на Јадранско Море. Ја има титулата **најзелен регион во Европа**, бидејќи третина од неговата територија е покриена со национални паркови. Зафаќа површина од 10,763&nbsp;км2 и тука живеат 1,3 милиони жители. Главен град и административен центар е Л’Аквила.

## Галерија на градовите во регионот

Слика:Pescara_208_(RaBoe).jpg|Пескара

Слика:Chieti 2008 by-RaBoe 001.jpg|Киети
Слика:Giulianova Lido vista.jpg|Џулијанова


## Надворешни врски

*www.regione.abruzzo.it Официјален портал
*wwww.visitabruzzo.co.uk туристички информации 
*www.italianvisits.com/abruzzo Туристичка презентација на Абруцо 

## Наводи

Категорија:Региони во Италија
Категорија:Држави и територии настанати во 1963 година
Даулагири

**Dhaulagiri** () — планина во Непал, во планинскиот венец Даулагири Химал, кој е дел од венецот Хималаи. Оваа планина е една од вкупно 14-те планини повисоки од 8000 метри, и со својата надморска висина од 8167 метри претставува седмата највисока планина на светот.

## Опис и откривање
Планината, чиј назив во превод од тибетски јазик значи „бел планина“, е откриена во 1808 година на основа на пресметки на Вилијам Спенсер Веб. По откривањето била прогласена за највисока планина во светот, статус кој го одржувала 30 години сè до откривањето на Кангченѕунга. Сместена е северно од Похара, важен регионален град и туристичко одредиште. Висината во однос на дното на планината е една од најголемите на светот, поради тоа што се издига 7000 метри над југоисточниот кањон Кали Гандаки на 30 километри хоризонтална оддалеченост.

Јужната и западната страна на планината Даулагири се одликуваат со масивни стрмнини кои се издигаат 4000 метри во однос на дното на планината. Помеѓу помалите врвови на венецот, Гурја Химал исто така содржи доста стрмни падини на јужниот страна.

## Прво искачување
Првото освојување на оваа планина се случило на 13 мај 1960 година од страна на Курт Диембергер, А. Шелберт, Е. Форер, Наванг Дорзе, Нјима Дорзе. Првото зимско освојување на оваа планина било на 21 јануари 1985 година од страна на Јержи Кукучка и Анджеј Чок.

## Македонско искачување
Прв Македонец којшто се искачил на Даулагири е Сашко Кедев, на 9 април 2022 година.

## Наводи

## Надворешни врски
* Даулагири на summitpost.org (Детален опис на првото освојување)
* Хималајски индекс 

Категорија:Осумилјадници
Категорија:Планини во Непал
Куп на шампиони 1975-1976

**Куп на шампиони 1975/76** — 21-то издание на Купот на шампионите, најсилното европско клупско фудбалско натпреварување.

Финалето е одиграно на 12 мај 1976 на стадионот Хемпден Парк во Глазгов, каде што Баерн Минхен со резултат 1:0 го победил Сент Етјен, со тоа освојувајќи ја третпат по ред титулата првак на Европа.

Западна Германија била единствена земја со два претставници, каде што покрај Баерн Минхен, освојувач на Купот од претходната сезона, се натпреварувала и Борусија Менхенгладбах, првак Западна Германија од претходната сезона.

## Прво коло

|}
1 Ујпешт Дожа се пласирала во осминафиналето по правилото за постигнати повеќе голови на гости.

## Осминафинале

|}

## Четвртфинале

|}
1 Борусија Менхенгладбах се пласирала во полуфиналето по правилото за постигнати повеќе голови на гости.

## Полуфинале

|}

## Финале

Категорија:Сезони во Купот на европските шампиони
Манаслу

**Манаслу** () — планина во Непал, што спаѓа во планинскиот венец Мансири Химал, кој пак е дел од ланецот Хималаи. Еден е од вкупно четиринаесетте планини повисоки од 8000 метри, а со својата надморска височина од 8156 метри, претставува осма највисока планина во светот.

## Опис
Манаслу, чик назив влече корени од санскиртскиот збор *Манса* (*Mansa*), што во превод значи „Планина на Духот“, претставува највисока планина во дистриктот Ламјунг. Сместена е околу 65 километри источно од Анапурна, десеттата највисока планина на светот.

## Македонски искачувања на Манаслу
Во 1986 година на Манаслу се организира првата Македонска алпинистичка експедиција во Хималаите, Првата Македонска Македонска алпинистичка хималајска експедиција „Манаслу '86“. како главна цел на оваа експедиција било искачување на нова првенствена алпинистичка насока на Манаслу, но поради многу лошите услови и изложеност на алпинистите на објективни опасноти, се префрлуваат на Полската насока, правејќи прво комплетно повторување на оваа насока, во далеку полоши услови одошто што ги имале полјаците при нивното првествено искачување. Тие достигнуваат височина од околу 7 480 m н.в. и се приморани да се симнат поради премногу лошите услови и големи објективни опасности.

Прв Македонец којшто се искачил на врвот Манаслу е Сашко Кедев, на 27 септември 2021 година.

## Галерија

Податотека:Manaslu (1).jpg|Планината во 2006 година
Податотека:Sunrise, Manaslu (2).jpg|Манаслу на зори
Податотека:Manaslu, from base camp trip.jpg|Поглед од базниот камп


## Надворешни врски

* peakware.com
* Компјутерска панорама од врвовите на Север и Југ
* everestnews.com
* summitpost.org
* myhimalayas.com

Категорија:Планини во Непал
Категорија:Осумилјадници
Нанга Парбат

**Нанга Парбат** (урду: نانگا پربت) — планина во Пакистан, во ланецот Хималаи. Планината е една од вкупно четиринаесетте планини со над 8000 метри надморска височин, и со својата висина од 8126 метри претставува деветтата највисока планина во светот. Планината е трета по ред најсмртоносна планина во светот (зад Анапурна и К2) од каде што го добила прекарот „планина убиец“. Нанга Парбат е голем врв кој доминира над околните краеви.

## Локација
Планината, чие име од јазикот урду се преведува како „Гола планина“, нанга - од санскритскиот збор *нагна* (*nagna*, नग्न) што значи „гол“, и парбат од санскритскиот *парбат* (*parvata* पर्वत), „планина“, се наоѓа на крајниот западен дел на Хималаите, како најзападен врв со над 8000 метри надморска висина, јужно од реката Инд во пакистанското северно подрачје. Околу 150 километри североисточно се наоѓа ланецот Каракорум со втората највисока планина во светот К2.

## Македонско искачување
Прв Македонец којшто се искачил на Нанга Парбат е Сашко Кедев, на 2 јули 2023 година.

## Поврзано
* Список на највисоки планини

## Наводи

Категорија:Планини во Пакистан
Категорија:Осумилјадници
Галиќ (Сливица)

**Галиќ** — археолошко наоѓалиште во битолското село Сливица. Претставува населба од неолитско време. Се наоѓа во близина на селото, каде по површината на нивите што се наоѓаат помеѓу Црна Река и наоѓалиштето Градиште се среќаваат множество фрагменти од керамички садови.

## Поврзано
*Сливица;
*Список на археолошки наоѓалишта во Битолско;

## Наводи

Категорија:Сливица
Куп на шампиони 1976-1977

**Куп на шампиони 1976/77** — 22-то издание на Купот на шампионите, најсилnoto европско клупско фудбалско натпреварување.

Финалето е одиграно на 25 мај 1977 на стадионот Олимпико во Рим, каде што Ливерпул со резултат 3:1 ја победил Борусија Менхенгладбах, со тоа освојувајќи ја својата прва титула во Купот на шампионите. Динамо Киев во четвртфиналето го елиминирал Баерн Минхен, освојувач на Купот од претходните три сезони.

Западна Германија била единствена земја со два претставници, каде што покрај Баерн Минхен, освојувач на Купот од претходната сезона, се натпреварувала и Борусија Менхенгладбах, првак на Западна Германија од претходната сезона.

## Прво коло

|}
1 ТПС се пласирал во осминафиналето по правилото за постигнати повеќе голови на гости.

## Осминафинале

|}

## Четвртфинале

|}
1 Цирих се пласирал во полуфиналето по правилото за постигнати повеќе голови на гости.

## Полуфинале

|}

## Финале

Категорија:Сезони во Купот на европските шампиони
Куп на шампиони 1977-1978

**Куп на шампиони 1977/78** — 23-то издание на Купот на шампиоинте, најсилното европско клупско фудбалско натпреварување.

Финалето е одиграно на 10 мај 1978 на стадионот Вембли во Лондон, каде што Ливерпул со резултат 1:0 го победил Клуб Брухе, со тоа успевајќи да го одбрани трофејот од претходната сезона.

## Прво коло

|}
**Напомена:** Ливерпул како бранител на титулата директно се пласирал во осмина финалето.

1 Нант се пласирал во осминафиналето по правилото за постигнати повеќе голови на гости.

## Осминафинале

|}

## Четвртфинале

|}
1 Борусија Менхенгладбах се пласирала во полуфиналето по правилото на постигнати повеќе голови на гостински терен.

## Полуфинале

|}

## Финале

Категорија:Сезони во Купот на европските шампиони
Пасквал Маркина Наро

мини|Фотографија од „Шпански цигански танц“
**Пасквал Маркина Наро** (;  - ) — шпански композитор на оркестрална и оперска музика. Особено е познат по делата во стилот пасо добле, како што е „Шпански цигански танц“ (**).

## Наводи

*
*
*
*

Категорија:Шпански композитори
Категорија:Луѓе од Калатајуд
Категорија:Починати во Мадрид
Џорџо Мородер

**Џовани Џорџо Мородер** (, роден **Хансјерг Мородер**, Ортизеј, 26 април 1940) — влијателен италијански музички продуцент, текстописец, изведувач и Ди Џеј.

## Наводи

Категорија:Италијански музичари
Категорија:Живи луѓе
Категорија:Родени во 1940 година
Категорија:Добитници на Златен глобус
Мозочници

**Мозочниците** (**мозочни обвивки**) или **менинги** — сврзни мембрани кои го обвиткуваат черепниот и ‘рбетниот мозок.

Кај цицачите постојат три мозочници:
* надворешна, тврда ()
* средна, пајажинеста ()
* внатрешна, мека ()

Главната функција на менингите е заштита на централниот нервен систем.

Категорија:Нервен систем
Категорија:Зборови што ги нема во ТРМЈ
Добре Тодоровски

**Добре Ј. Тодоровски**, (роден 1960 година) — современ македонски писател, раскажувач, романописец, драмски писател.
Роден 1960 година, во Бабино, Демирхисарско. Основно образование го завршил во Битола, а средното во Сараево, БиХ. Дипломирал на Биотехничкиот факултет во Битола.

Почетоците на првото Книжевно творештво се врзуваат уште во основно образование, со необјавениот роман за деца „Бакарни огнови“, пишуван 1974 година.

Како вработен во Одбраната, долги години е дописник на армиските гласила („Одбрана“ и „Армиски збор“) каде што покрај бројните написи, објавувени се и 70 хуморески. Истовремено бил хонорарен дописник на повеќе гласила и други весници.

Еден е од членовите возобновувачи на Битолскиот книжевен круг, во 2005&nbsp;г. здружение на битолските писатели, членови на ДПМ.
Прва објавена книга, со која се претставува пред читачката публика е романот „Сивилото на одот“ (1998г.). Пишувајќи претежно проза, во неговото творештво ќе ги забележиме до сега издадените дела:

## Дела
#### Романи
* „Сивилото на Одот“
* „Над тагата“
* „Завештание Велјаново“
* „Прокоба“
* „Трите смртни пресуди на Павел Шатев“
* „Последниот монах“
* „Сестра Касијана“

#### Збирки раскази
* „Дума за душите“
*  „Прикрај“
*  „Со проштение“

#### Поезија
* „Болештини“
* „Длабоко во мене“.

#### Драми
* „Пак го најде Санде сина си“
* „Закопана вистина“
* „Да не ти речам“
* „Ај, што имам мерак...“,
#### Монодрами
* „Што ми било пишано“
* „Бориз Баѕернички“
* „Славе славен да биди“
* „Што велеше Јовче Гаџо“
* „Горе - Долу“.
#### Монографии
* „Црнобуки-Црноболки“ 
* „Учителот Максим Попоски“ соавтор 
* „Д-р Димитар Котевски“ соавтор

Неговите дела тематски се поврзани со настани од поновата историја, кои говорат за животот на народот/човекот, како белег на неговата опстојба на просторот од пошироката битолската околина. Карактеристично за неговото творештвото е тоа што во своите дела го користи народниот говор од нашето поднебје, со што се зачувуваат неговите локални белези.

За член на  Друштвото на писатели на Македонија, избран е во 2000&nbsp;г. Од 2001 година е член и на Друштвото за наука и уметност Битола, (сега Македонско научно друштво-Битола).

Главен и одговорен уредник на „Прилози“, списание на Македонското научно друштво – Битола. Добитник е на повеќе награди и признанија, меѓу кои: „Иселеничко перо“ (2000), награда на Матицата на иселеници на Македонија и „4 ноември“ (2002), „Златна плакета“ на Македонското научно друштво – Битола.

Категорија:Македонски писатели
Торсхавн

**Торсхавн**, поточно: *Тоурсхавн* (фар: Tórshavn, дан. Thorshavn, шве. Torshamn) — главен град на Фарските Острови.

Градот се наоѓа во јужниот дел на островот Стрејмој и има околу 19,000 жители, а тоа го прави и најголем град на островите. Името во превод значи пристаниште Тора, кое по норсиската митологија е бог на грмотевицата.

Фарскиот парламент (Løgting), се наоѓа во стариот историски Тинганес полуостров во Орсхавен. Северозападно лежи планина од 347 метри надморска височина, на југозападот планина од 350 метри надморска височина.

## Надворешни врски

* официјално мрежно место (на фарски и англиски јазик)

Категорија:Градови на Фарски Острви
Категорија:Главни градови во Европа
Категорија:Населени места основани во 10 век
Гросер Кротенкопф

**Гросер Кротенкопф** () — највисока планина на Алгојските Алпи во сојузната покраина Тирол, Австрија.

## Поврзано
* Кротенкопф
* Алгојски Алпи
* Баварски Предалпи
* Баварски Алпи

## Надворешни врски
* Кротенкопф — SummitPost 

Категорија:Планини во Австрија
Категорија:Тирол
Баварски Алпи

[мини|285п|Масивот [Цугшпице — највисока планина во Германија]]
**Баварски Алпи** () — планински венец во североисточниот дел на Алпите.

## Географија
Поимот „Баварски Алпи“ во поширока смисла се однесува на делот од Алпите што се наоѓа на територијата на сојузната покраина Баварија, Германија. Меѓутоа, повообичаено е под поимот да се подразбираат планините што се протегаат помеѓу реките Лех и Залах во Германија. Според оваа потесна смисла, во Баварските Алпи не се вбројуваат Алгојските Алпи (кои се во Баварија од релативно поново време) и Берхтесгаденските Алпи.

## Одлики
Баварските алпи се одликуваат со земјишни облици како циркови, езера и типични леднички долини создадени од ледници кон крајот на последното ледено време. Наносите на реките од тоа време оставиле благ терен во предалпските висорамнини со езера и тресетишта.

## Позначајни врвови
Планините во поширока смисла ги опфаќаат долунаведените планински венци. Наведените врвови се највисоките што се наоѓаат во Баварија, но не и во целата група. На пример, највисоката планина во Алгојските Алпи е Гросер Кротенкопф (2.657&nbsp;м) се наоѓа во австриската покраина Тирол и затоа не е наведена тука.

Највисок врв на Баварските Алпи и во цела Германија е Цугшпице. Се наоѓа во западниот дел на венецот Ветерштајн и висок е 2.962&nbsp;м. Има два мали ледника. Венците се подредени по висина.

## Поврзано
* Баварски Предалпи

## Наводи


* DAV: Alpenvereins-Jahrbuch "Berg '84": Die Einteilung der Ostalpen
* Bogner Franz X. (2011). Die deutschen Alpen aus der Luft. Rosenheimer Verlag, ISBN 978-3475540752.

## Надворешни врски
* Опис на Баварските Алпи за планинари 

Категорија:Планински венци во Германија
Категорија:Планински венци во Австрија
Категорија:Алпи
Алпи
Категорија:Региони во Баварија
Категорија:Планински венци во Баварија
Забара (Калиновски реон)

**Забара** () — село во Украина, Калиновски реон, Виничка област.

Категорија:Села во Украина
Категорија:Калиновски реон
Алгој

мини|десно|Алгој на карта на Германија
**Алгој** () — регион во областа Швабија, јужна Германија. Го зафаќа јужниот дел од Баварска Швабија и југоисточниот дел на покраината Баден-Виртемберг. Се протега од предалпскиот крај, па сè до Алпите. Позначајни реки што течат низ регионот се Лех и Илер. Алгој не претставува администратицна единица.

Се дели на следниве подрачја:

*Горен Алгој (*Oberallgäu*) во Швабија, Баварија)
*Долен Алгој (*Unterallgäu*) во Швабија, Баварија)
*Источен Алгој (*Ostallgäu*) во Швабија, Баварија)
*Западен Алгој (*Westallgäu*) претежно во Горна Швабија, Баден-Виртемберг

Регионот е познат по убавите предели и ужива популарност кај туристите и оние што се лекуваат. Истакнат е и по своите млечни производи, како што се сирењата „Хиртенкезе“ („овчарско“) и „Бергкзе“. Покрај туризмот и земјоделството, стопански гранки е производството на индустриски постројки и машини. Тука особено се издвојуваат тракторите „Fendt“ (Фент).

Алпските предели на Алгој се издигаат на висина над 2.000 метри и имаат мошне посетени скијачки центри. Во источниот дел на регионт се наоѓа славниот замок Нојшванштајн.

## Географија
мини|исправено=1.3|Поглед на Алгој од балон
Најистакната географска одлика на јужниот дел на регионот се Алгојските Алпи, кои сепак не се дел од него. Пределите се создадени од некогашни ледници и наносни остатоци. Остатоци од тој период се многубројните ридови и езера.

## Поврзано
* Алгојски Алпи

## Надворешни врски

* Портал на Алгој
* Туристички портал на Алгој
* Информации за Алгој 


Категорија:Географија на Баден-Виртемберг
Категорија:Географија на Баварија
Категорија:Региони во Баден-Виртемберг
Дарс/Фишланд

мини|Типична куќа за регионот
**Дарс/Фишланд** () — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Борн.

Општинската заедница Дарс/Фишланд се состои од следниве општини:

# Аренсхоп
# Борн
# Дирхаген
# Преров
# Вик
# Вустров

Категорија:Општински заедници во Мекленбург-Западна Померанија
Категорија:Фишланд-Дарс-Цингст
Вустров (Фишланд)

**Вустров** () — општина во округот Западна Померанија-Риген, во Мекленбург-Западна Померанија, Германија.

## Познати жители
* Клаус Префке (1933-2013), хемичар

## Наводи

## Надворешни врски

* Официјална страница 

Категорија:Приморски одморалишта во Германија
Категорија:Западна Померанија-Риген
Категорија:Градови во Мекленбург
Фишланд

мини|Најтесниот дел на Фишланд, близу Вустров

**Фишланд** (; буквално „земја на рибите“) — теснец на јужниот брег на Балтичкото Море на Мекленбуршкиот Залив во североисточна Германија. Тој е дел од полуостровот Фишланд-Дарс-Цингст. Фишланд бил остров до  век и бил одвоен од пловните естуарски ракави на реката Рекниц: Пермин на јужната страна и Лоп на северната страна. Во поново време, нејзината јужна граница обично се смета дека се градските ливари Рекниц (*Recknitzer Stadtwiesen*) и Ростокер Хајде (*Rostocker Heide*). На запад и исток нејзините граници се поочигледни: на едната страна е карпестиот брег на Балтикот, а на другата страна е крајбрежјето долж Залскиот Залив, само неколку сантиметри над морското ниво. Фишланд има вкупна должина од пет километри, помеѓу 500 метри и два километри ширина и се протега во насока југозапад-североисток.

мини|upright=1.3|лево|Местополжна на полуостровот Фишланд
мини|Светилник во Вустров
[мини|Стрмниот брег близу Аренсхоп со колонија на [Брегова ластовичка|бреговата ластовичка]]

Јадрото на островот од плеистоценот, кое е предмет на постојани промени како последица на водата и ветерот, се состои од леднички камења (*Geschiebesanden*) и глина и создава дел од скалестиот брег. Сè до крајот на  век постоеле два канали помеѓу Балтичкото Море и лагуната или заливот пополнети од Ханзата со цел пристапот до море за нивниот соперник, Рибниц, да се направи уште потежок. Поради тоа, Фишланд и Дарс станале полуостров.

Денес, бурите годишно однесуваат во просек половина метар брег од Фишланд, носејќи го на север во Дарсер Орт. Без мерките за заштита на крајбрежјето, тесниот теснец веројатно уште одамна ќе бил уништен.

Близу стрмниот брег на Алтхаген/Нихаген се наоѓа возвишувањето Бакелберг. Со 17,9 метри над морското ниво тоа е највисоката точка на Фишланд.

Постојат само четири населби на Фишланд, кои во голема мера се споени една со друга: селата Алтхаген и Нихаген на Аренсхоп, како и општината Вустров со селото Барнсторф. Селото Аренсхоп, добро познато како одморалиште, западнопомеранска почва, сепак не е дел од Фишланд, туку на Фордарс. На север, Фишланд се граничи со денешната гранична патека (*Grenzweg*) во општината Аренсхоп. Оваа патека води долж некогашниот Лоп, кој претставува граница помеѓу Мекленбург и Померанија; до неодамна ова било граница помеѓу Мекленбуршката и Померанската Евангелистичка Црква.

## Надворешни врски

* Официјална страница

Категорија:Полуострови во Германија
Категорија:Фишланд-Дарс-Цингст
Категорија:Географија на Мекленбург
Вик на Дарс

**Вик на Дарс** () — општина во округот Западна Померанија-Риген, во Мекленбург-Западна Померанија, Германија.

## Наводи

Категорија:Западна Померанија-Риген
Категорија:Западна Померанија
Борн на Дарс

**Борн на Дарс** () — општина во округот Западна Померанија-Риген, во Мекленбург-Западна Померанија, Германија. Таа е дел од полуостровот Дарс, на кој исто така се наоѓаат селата Преров и Вик. Борн се наоѓа на јужниот брег на полуостровот Дарс на крајбрежната лагуна (долногермански: *Bodden*), помеѓу Вик и балтичкото приморско одморалиште Аренсхоп.

## Пејзаж

Дарс е дел од полуостровот Фишланд-Дарс-Цингст. Полуостровот е дел од Националниот парк Западнопомерански лагуни. Околината на Борн е позната како место за одмор за десетици илјади жерави и гуски. Туризмот веќе подолго време е извор на приход и се зголемувал по повторното обединување на Германија, но Дарс е далеку од закрчено туристичко место.

## Историја

Со векови, Борн припаѓал на Војводството Померанија и станал шведски по Триесетгодишната војна. По Вестфалскиот мир во 1648, Борн станал дел од Шведска Померанија до 1815, кога Шведска ја предала Померанија на Прусија. Поголем дел од жителите биле рибари.

## Галерија


Податотека:Forstmuseum born.jpg|Шумарски и ловечки музеј „Фердинанд фон Ресфелд“
Податотека:Born Fischerkirche Okt 2010.JPG|Рибарската црква во Борн


## Наводи

## Надворешни врски
* Официјална страница
* Национален парк

Категорија:Западна Померанија-Риген
Преров

**Преров** () — општина во округот Западна Померанија-Риген, во Мекленбург-Западна Померанија, Германија. Ова балтичко приморско одморалиште на полуостровот Дарс е сместено на половина пат помеѓу историските ханзеатски градови Росток и Штралзунд. Тоа е една од трите главни населби на Дарс, а другите се селата Борн и Вик. Преров има убаво песочни плажи и сликовит пејзаж. Прастарата шума Дарс има околу 50 километри пешачки и велосипедски патеки.

Приморското одморалиште Преров се наоѓа во рамки на Националниот парк Западнопомерански лагуни, кој се протега од Аренсхоп долж јужниот брег на островот Хидензе.

Самиот Преров бил рибарско село, но сега претставува приморско одморалиште. Благодарение на неговите климатски одлики, како и близината на морето, шумата и добрата вода, отсекогаш бил признаен како бања. Во 1998, министерот за социјални и економски прашања официјално го признал селото како приморско и здравствено одморалиште.

## Наводи

## Надворешни врски

* Официјална страница 
* Национален парк

Категорија:Западна Померанија-Риген
Категорија:Приморски одморалишта во Германија
Категорија:Западна Померанија
Алпско скијање на Зимските олимписки игри 2014 - спуст за жени

**Спустот за жени** на Зимските олимписки игри 2014 бил одржан во скијачкиот центар Роза Хутор близу Краснаја Полјана, Русија, на 12 февруари. Трката била освоена од Тина Мазе од Словенија и Доминик Жизен од Швајцарија, кои имале исто време. Лара Гут, исто така од Швајцарија, завршила на третото место.

Патеката на трката била 2.713 метри во должина, со вертикален пад од 790 метри.

Линдзи Вон, бранителка на титулата, не учествувала, додека сребрената и бронзената медалистка, Џулија Манкузо и Елизабет Гергл, завршиле надвор од подиумот. Првпат се случило некој олимписки алпски настан да заврши со изедначување за златниот медал. Мазе исто така го освоила првиот златен медал на Зимските олимписки игри за Словенија. Жизен и Гут ги освоиле првите олимписки медали.

## Резултати

Трката започнала во 11:00.

## Наводи

Спуст за жени
Мекленбуршки Залив

[мини|Поглед на Мекленбуршкиот Залив од [Ам Залцхаф|Залцхаф во насока на Фемарн.]]

**Мекленбуршки Залив** ( или *Mecklenburgische Bucht*; ) — долг тесен залив помеѓу бреговите на Германија на југ и данските острови Лоланд, Фалстер и Мен на север, бреговите на Јитланд на запад и со Балтичкото Море на исток.

Мекленбуршкиот Залив, кој ги вклучува Висмарскиот и Либечкиот Залив, се поврзува со Килскиот Залив на северозапад. Познати пристаништа во заливот се Либек, Росток и Висмар.

Категорија:Заливи во Балтичкото Море
Категорија:Заливи во Данска
Категорија:Заливи во Шлезвиг-Холштајн
Категорија:Заливи во Мекленбург-Западна Померанија
Јулија Липницкаја

**Јулија Липницкаја** (руски: *Ю́лия Вячесла́вовна Липни́цкая*, родена на  во Екатеринбург) — руска уметничка лизгачка. Таа е олимписка шампионка во екипна конкуренција во уметничко лизгање (Сочи 2014) и актуелна европска шампионка (2014).  Беше исто така светска јуниорска шампионка (2012).

## Наводи

## Надворешни врски

* Јулија Липницкаја - Меѓународна лизгачка организација
* Јулија Липницкаја  - Сочи 2014

Категорија:Родени во 1998 година
Категорија:Родени на 5 јуни
Категорија:Луѓе од Екатеринбург
Категорија:Живи луѓе
Категорија:Освојувачи на златни олимписки медали
Категорија:Руски спортисти
Категорија:Зимски олимписки игри 2014
Алпско скијање на Зимските олимписки игри 2014 - суперкомбинација за жени

**Суперкомбинација за жени** на Зимските олимписки игри 2014 била одржана на скијачкиот центар Роза Хутор близу Краснаја Полјана, Русија, на 10 февруари.

## Резултати

Трката во спуст започнала во 08:00, а трката во слалом започнала во 12:00.

## Наводи

Суперкомбинација за жени
Аеродром Риген

**Аеродром Риген** (; исто така познат како **Аеродром Берген** или **Аеродром Гитин**) (ICAO: **EDCG**) — единствен аеродром на германскиот остров Риген во Балтичкото Море. Аеродромот се наоѓа во општината Дрешвиц, во селото Гитин, околу 8 километри јужно од градот Берген веднаш со сојузниот автопат Б96. Употребата на асфалтната писта е задолжителна за авиони со максимална тежина од 5/7 тони. Може да прифаќа авиони и ноќно време.

## Пристап
### Патен

Аеродромот се наоѓа на само неколку стотици метри од сојузниот автопат Б96.

### Железнички

Аеродромот се наоѓа во близина на железничката линија од Штралзунд преку Берген до Засниц/Бинц. Најблиската станица на оваа линија е Тешенхаген, на помалку од 3 километри. Во Тешенхаген постојат возови на секој час до Штралзунд и до Берген на Риген. Исто така постојат врски до Росток, Засниц и Бинц.

## Историја
### Почетоци

Аеродромот започнал како земјоделски карго аеродром во Гитин со тревна писта. Откако бил исклучително користен за земјоделски летови од 1982 до 1990, во летото 1990 започнале првите летови за разгледување, првично со земјоделскиот авион од типот Лет З-37 и Антонов АН-2.

### По 1990

Во годините по 1990 биле додадени првите чартер-летови до Борнхолм, Берлин-Темпелхоф и Хамбург. ВО мај 1993, 750-метри долгата тревна писта била заменета со 900 метри долгата асфалтна писта. Во 1995 бил изграден хангар и биле поставена светилки за слетување. Во јули 1998, била изградена нова терминална зграда со контролна кула и ресторан.

## Наводи

## Надворешни врски

* Официјална страница
* Аеродром Риген 

Категорија:Аеродроми во Германија
Категорија:Сообраќајот во Мекленбург-Западна Померанија
Категорија:Западна Померанија-Риген
Категорија:Риген